I dag kunne man læse at Nordea scorer absolut bundkarakter i kundeloyalitet i Børsen. Årsagen er blandt andet lange svartider og dårlig service. 

Og i dag får jeg endnu en mail fra min bank - Nordea, der kræver yderligere oplysninger, kommunikationen kører på syvende uge !

Årsager er at jeg i starten af oktober bad om nedsættelse af ydelsen på mit lån, som andrager 220.000,- Jeg afdrager 7.730,- pr. måned, og vil gerne have det sat ned til 5.000,- En anmodninger der åbenbart kræver dokumentation ud over alle grænser. I de mellemliggende 7 uger, er min hidtidige kontaktperson i banken blev fyret. Jeg ønsker ikke for nogen at de skal fyres, men må også være ærlig og sige at jeg ikke komme til at savne vedkommende.  Jeg har i de syv uger givet Nordea tilladelse til at indhente skatteoplysninger 2 gange - første gang gik det åbenbart i fisk for Nordea. 
Jeg har afleveret årsopgørelser og lønsedler i hardcopy. Årsopgørelserne har Nordea stadig, men lønsedler er af uforklarlige årsager blevet væk !.
Hvordan kan det ske at min lønsedler bliver væk i Banken - og hvad er der blevet af dem ! 

Jeg har nu opgivet. Hvis en så simpel anmodning skal tage 7 uger, så ser det skidt ud.

Desværre er ovenstående ikke en enkeltstående tilfælde. 
Listen med dårlige oplevelser med Nordea er nærmest uendelig for vores vedkommende

Lad mig nævne et par stykker.  

Pant i et billån er ikke slettet 5 år efter at bilen er solgt, og lånet er indfriet.

Direkte forkert rådgivning om overflytning af værdipapirer. Vi måtte efterfølgende have en revisor til at udrede vores skatteforhold som følge heraf.  I den forbindelse skriver bankrådgiveren til vores revisor, at overflytning skyldes at vores søn skulle have S.U. Det er så ikke sandt - det har han aldrig fået. Men imponerende at en bankrådgiver fra Nordea på skrift vil indrømme Nordeas aktive deltagelse i svindel med statsstøtte midler. Hatten af for det.

På et tidspunkt har min kone overtrukket sit dankort i slutningen af måneden. Hun henvender sig til rådgiveren i Nordea, med kopi af sin lønseddel, hvor det fremgår at hun får en meget god løn om få dage. Nordea vil dog ikke ophæve spærringen før der går penge ind. Bankrådgiveren tale højtlydt i det åbne kontor landskab, så andre ansatte og kunder kan overhører det hele - en meget ydmygende oplevelse. Det ender med at rådgiveren hænger min kones lønseddel op på sin lampe, til offentlig beskuelse og lover at åbne kortet når der går penge ind. Da der er gået penge ind forsøger min kone at hæve penge, men automaten tager kort. Bankrådgiveren havde glemt at ophæve spærringen - og nu kunne hun ikke få et nyt kort, for det kunne hun jo ikke styre alligevel - var beskeden !

Jeg havde for et par år siden et 3 timers langt møde med vores rådgiver. Der bliver lagt en plan og alt er i den skønneste orden. Efter det efterfølgende måneds skifte får jeg brev om at vores ene konto er i overtræk, og at jeg skulle få dækket det ind. Da jeg kontakter rådgiveren og spørger ind til vores aftale er beskeden, at kreditvurderingsgruppen ikke havde godkendt vores aftale. Jeg spørger indlysende nok om hvorfor jeg ikke er blevet orienteret om det, hvor til svaret var; Det er dit eget ansvar at holde øje med din konto.  Tak for god kaffe fristes man til at sige.

Min kone har nu startet egen virksomhed, men heller ikke her vil Nordea hjælpe med en kassekredit, til at starte med. Efterfølgende fik hun en erhvervsrådgiver fra en anden by, og fik en kassekredit. Desværre er han nu blevet flyttet og på nuværende tidspunkt har hun iden rådgiver der lige er blevet fyret. Nordea påstår hårdnakke at vi er blevet orienteret, men sjovt nok er der ikke noget brev i mailboksen i netbank.

Omend det nok er en lettere paranoid påstand, så vil jeg mener at flere af vores oplevelser med Nordea, bære direkte præg af personlig hetz. 

Min kone beder på et tidspunkt om en midlertidig forhøjelse af sin kassekredit. Hun får afslag, og får at vide at hun jo kan sælge sin pels eller nogle smykker. 

I 2013 bliver vi lovet en anden bankrådgiver, på baggrund af en tilfredshedsanalyse. Ham der lovede os en anden rådgiver blev desværre flyttet til en anden afdeling inden det blev sat i værk. 

Jeg kunne blive ved,  men dette indlæg er vist allerede langt nok. 
det er gået op for den øvre ledelse, at service og sagsbehandling i Nordea lader en del tilbage at ønske. Om det har udmøntet sig i en strategisk plan for at vende tendensen skal jeg ikke kunne sige, men den er i hvert fald ikke slået igennem i Nordea i Vejle. I mellemtiden synes kunderne nu så småt at skifte og der er vist heller ikke anden vej for os.

For god ordens skyld, så tror jeg ikke på at der er så stor forskel på hvordan banker grundlæggende fungerer. Men der er meget stor forskel på mennesker og medarbejder kultur - og der er vist lidt at arbejde med i Nordea.

Venlig hilsen
Henrik